Annak ellenére, hogy ő maga is ellenezte az iraki háborút, Jill nem akarta, hogy férje induljon a 2004-es amerikai elnökválasztáson. Azonban 2004-ben, amikor George W. Busht ismét újraválasztották, már sürgette férjét, hogy induljon az elnökségért, amelyről később azt mondta: „Szó szerint feketében voltam egy hétig. Nem tudtam elhinni, hogy ismét megnyerte, mert úgy éreztem, hogy a dolgok már nem lehetnek rosszabbak. Annyira elleneztem az iraki háborút. Azt mondtam Joe-nak, »meg tudod változtatni, meg kell változtatnod«.” Mialatt Joe Biden a 2008-as elnökjelölti kampányban a demokraták jelöltje lett, Jill továbbra is folytatta a tanítást hétköznaponként, míg hétvégente csatlakozott férje kampányához. Azt mondta, hogy aktív szerepet vállalt volna az oktatás kezelésében mint lehetséges first lady. Azt is elmondta, hogy alapvetően apolitikus, és nem kíván beleszólni a kormány ügyeibe.